Metropolisie skiet drie dood | Maroela Media
Drie vermeende onwettige myners is Maandagoggend naby geslote mynskagte in die Boksburg-gebied, oos van Johannesburg, tydens ŉ skietgeveg met metropolisielede doodgeskiet.
Kobeli Mokheseng, woordvoerder van die Ekurhuleni-metropolisie (EMPD), het gesê die voorval het langs Main Reef-weg naby die Angelo- informele nedersetting gebeur.
Volgens Mokheseng het ŉ lid van die gemeenskap die polisie gebel nadat ŉ groep mense gesien is wat naby die geslote mynskagte met vuurwapens in hul hande geloop het. Die EMPD se Swat- en opsporingseenhede het omstreeks 05:00 gereageer.
“Toe die verdagtes die EMPD sien naderkom, is skote afgevuur. Die beamptes het teruggeskiet en drie aanvallers, almal mans in hul 30’s, het aan hul skietwonde beswyk,” het Mokheseng gesê.
Die EMPD-beamptes het op ŉ .270-geweer, twee .303-gewere, ŉ 30-06-geweer en ŉ 9 mm-pistool beslag gelê. Daar was met al die vuurwapens se reeksnommers gepeuter.
Nog 15 verdagtes wat vermoedelik onwettige myners is, is by ŉ ou mynskag in hegtenis geneem. Volgens Mokheseng is lede van die SAPD tans op die toneel om ondersoek in te stel.
Die verdagtes word by die Boksburg-polisiestasie aangehou en sal binnekort in die plaaslike landdroshof verskyn op aanklagte van onwettige mynbou.
Oudwerker val glo egpaar op plaas aan
Moet seker lees 30-06 en 9mm pistool.
Tania Heyns · 11 maande gelede
Ek het nog nooit van ‘n “306-geweer” gehoor nie. Is dit nie dalk ‘n 30.06 nie?
Ek is Bly Om Te sien die sapd begin hulle werk ernstig opneem. Dit is goeie nuus. Dankie MM
Fielies · 11 maande gelede
Daar bestaan nie iets soos n .306 geweer nie. Seker n 30-06 of .308?
Seker ‘n 30-06 eerder as ‘n 306?
Dagsê Trots Afrikaans
Sjoe ek wonder of hulle die gewere gebruik om te grou in die myn of skiet hulle die goud uit,is ernstige vuurwapens daai………
Mike Stander · 11 maande gelede
MM, dis òf a .308, òf a 30-06 kaliber vuurwapen [geweer].
.306 bestaan nie kommersiëel nie.
Die wapens moet n herkoms he…klink soos boere se gewere, as mens die kaliber lees…
M.C · 11 maande gelede
Bravo, EMPD! Ek hoop SAPD leer nou mooi: Enigiemand wat op ŉ betreding gewapen rondloop, het geen goeie bedoelings met die wapen nie, en moet uit self-
en ander se verdediging ten minste geïmmobiliseer word. Kla tussen die publiek, sou dit nie deur SAPD so hanteer word nie, asb! Tweedens, sal ons as publiek ook waardeer indien daar deegliker ondersoek word na die oorsprong van hierdie wapens, ten minste omdat dit waarskynlik met verskeie gewapende rowe op kwesbare witmense verband hou. Dus, namens my eie tribe, nóg ŉ bravo! Dis nie net ons witmense wat met jul streng houding baie meer tevrede is nie. Wys ons alle vredeliefhebbers in hierdie land julle gee vir ons om, asseblief!